CONVOCATÒRIA DEL PROGRAMA PROPI PER AL FOMENT DE LES RELACIONS INTERNACIONALS (PPI) DE LA UNIVERSITAT D'ALACANT 2023 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/33972)
  + [Valencià](/va/acuerdo/33570)






Selector de idioma

Leer

* [Español](/es/acuerdo/33621)
* [Valencià](/va/acuerdo/33894)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DEL PROGRAMA PROPI PER AL FOMENT DE LES RELACIONS INTERNACIONALS (PPI) DE LA UNIVERSITAT D'ALACANT 2023[Butlletí Oficial Universitat d'Alacant](/ca/Publicacion)
=============================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DEL PROGRAMA PROPI PER AL FOMENT DE LES RELACIONS INTERNACIONALS (PPI) DE LA UNIVERSITAT D'ALACANT 2023

Data d'aprovació
:   12/01/2023

Data de publicació
:   13/01/2023

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/33824)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/33587)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/33201)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DEL PROGRAMA PROPI PER AL FOMENT DE LES RELACIONS INTERNACIONALS (PPI) DE LA UNIVERSITAT D'ALACANT 2023&url=https://www.boua.ua.es/va/acuerdo/33435)

**Títol:** CONVOCATÒRIA DEL PROGRAMA PROPI PER AL FOMENT DE LES RELACIONS INTERNACIONALS (PPI) DE LA UNIVERSITAT D'ALACANT 2023

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 12 de gener de 2023

CONVOCATÒRIA DEL PROGRAMA PROPI PER AL FOMENT DE LES RELACIONS INTERNACIONALS (PPI) DE LA UNIVERSITAT D'ALACANT 2023

1.    Objecte de la convocatòria i procediment de concessió

L'objecte d'aquesta convocatòria és la concessió, en règim de concurrència competitiva, d'ajudes per a donar suport a la projecció internacional de la Universitat d'Alacant i afavorir la participació en congressos internacionals fora del territori nacional, per part del Vicerectorat de Relacions Internacionals i Cooperació per al Desenvolupament.

Les activitats finançables seran les següents:

A. La participació del col·lectiu docent i investigador a temps complet en congressos internacionals fora del territori nacional.

Es considera congrés en l'àmbit universitari aquell que reuneix professionals que comparteixen una àrea d'estudi comuna i que té com a objectiu donar a conèixer les últimes investigacions en la matèria. Ha de tenir un comitè científic que aprovarà els resums i la comunicació final, a més de comptar amb una publicació de les memòries.

·         Aquestes activitats hauran de realitzar-se entre l'1 de setembre de 2022 i el 31 de desembre de 2023. La realització de l'estada en data anterior o posterior generarà la pèrdua automàtica de l'ajuda concedida.

·         Es finançarà la presentació de ponències orals o participació en taules redones en congressos de caràcter internacional fora del territori nacional.

·         No es finançarà més d'una acció per persona i convocatòria.

B. L'organització per part de les Facultats i Escola Politècnica Superior de setmanes internacionals Erasmus+ (cursos, tallers i conferències que s'adrecen a l'alumnat, impartits tant per personal docent de la UA com per personal visitant d'institucions sòcies estrangeres).

·         Podran ser finançades les setmanes internacionals realitzades de l'1 de gener al 31 de desembre de 2023.

C. L'execució per part de les facultats i l'Escola Politècnica Superior de les activitats de mobilitat derivades de la posada en marxa dels dobles graus internacionals.

·         Podran ser finançades les mobilitats de dobles graus internacionals realitzades durant el curs 2023-24.

Tota acció que no estiga inclosa en aquesta convocatòria no es considerarà finançable.

2.    Requisits dels beneficiaris

Podran obtenir la condició de beneficiari i sol·licitar aquesta ajuda:

2.1. Per a la participació en congressos internacionals fora del territori nacional:

·         El personal docent i investigador a temps complet de la UA. L'ajuda tindrà caràcter nominatiu.

·         Les persones sol·licitants hauran de complir amb els requisits establits tant en el moment de la sol·licitud com durant la realització de l'activitat.

2.2. Per a l'organització de setmanes internacionals Erasmus+ per part dels centres:

·         Cadascun dels centres de la Universitat d'Alacant realitzarà la sol·licitud a través del seu representant.

2.3. Per a les mobilitats de dobles graus internacionals per part dels centres:

·         Cadascun dels centres de la Universitat d'Alacant realitzarà la sol·licitud a través del seu representant.

És incompatible rebre altres ajudes per a la mateixa activitat d'internacionalització. No es podran utilitzar aquestes ajudes per a cobrir partides de despeses ja finançades amb altres fons o per a realitzar activitats docents o investigadores vinculades a altres programes pels quals es perceba qualsevol altra beca, ajuda, sou o salari.

3.    Nombre i dotació de les beques

La dotació d'aquesta convocatòria es distribuirà entre els beneficiaris segons el barem i els criteris que establisca la comissió d'avaluació, fins a un màxim de seixanta mil euros (60.000 €) per a l'activitat tipus A, de deu mil euros (10.000 €) per a l'activitat tipus B i de cinquanta-cinc mil euros (55.000 €) per a l'activitat tipus C.

3.1. L'ajuda econòmica per a la participació en congressos serà la següent:

- Europa i Magreb (Marroc, Tunísia i Algèria): fins a un màxim de 400 €

- Resta del món: fins a un màxim de 800 €

L'ajuda és una contribució per a cobrir les despeses de desplaçament o d'allotjament durant el període de realització de l'activitat. En cap cas es podran superar els imports establits en la normativa de Gestió Econòmica de la Universitat d'Alacant per a aquesta mena de despeses. Se n'exclouen expressament les dietes, les inscripcions als congressos i qualsevol altra despesa diferent de les esmentades anteriorment.

Si un mateix treball és presentat per diverses persones en un congrés, la quantia serà dividida a parts iguals entre el nombre de sol·licitants per a la mateixa activitat.

3.2. En el cas de l'organització de setmanes internacionals Erasmus+, els diners pressupostats es dividiran entre els centres que en tinguen aprovada la sol·licitud.

3.3 En el cas de mobilitats de dobles graus internacionals, els diners pressupostats es distribuiran entre els centres en funció del nombre d'estudiants seleccionats per aquests. Les quantitats màximes segons el país de destinació, així com les condicions, seran les mateixes que les establides per a l'alumnat inclòs en la Convocatòria de mobilitat global 2023-24 amb un màxim de 5 mesos.

4.    Termini i procediment de presentació de sol·licituds

4.1. Termini de presentació

4.1.1.  Per a la participació en congressos internacionals fora del territori nacional:

·         El primer termini per a sol·licitar l'ajuda s'obrirà del 16 de gener fins al 3 de febrer de 2023.

·         El segon termini per a sol·licitar l'ajuda s'obrirà de l'1 de juny fins al 16 de juny de 2023.

4.1.2.  Per a l'organització de setmanes internacionals Erasmus+ per part dels centres:

·         El termini per a sol·licitar l'ajuda s'obrirà del 16 de gener fins al 3 de febrer de 2023.

4.1.3.  Per a les mobilitats de dobles graus internacionals per part dels centres:

·         El termini per a sol·licitar l'ajuda s'obrirà del 16 de gener fins al 3 de febrer de 2023.

4.2. Procediment de presentació

4.2.1.  Per a la participació en congressos internacionals fora del territori nacional.

La documentació es presentarà exclusivament a través del formulari publicat en la següent pàgina web:

<https://sri.ua.es/es/movilidad/ppi/programa-propio-para-el-fomento-de-las-relaciones-internacionales.html>

Caldrà adjuntar-hi la documentació següent:

·         L'acceptació de la ponència en format oral o bé la participació en taules redones en el congrés (en cap cas s'admetrà l'acceptació només per a assistir-hi ni la presentació d'un pòster). Aquesta documentació s'haurà d'adjuntar en format digital a l'hora d'emplenar el formulari de sol·licitud (preferentment en format PDF o JPG).

·         Si escau, justificant de participació en comitè d'organització o bé en comitè cientificotècnic per a l'obtenció dels punts de barem.

La presentació de la sol·licitud implica l'acceptació de les bases d'aquesta convocatòria.

Només s'admetrà una sol·licitud per persona.

4.2.2.  Per a l'organització de setmanes internacionals Erasmus+ per part dels centres.

Caldrà presentar una memòria a través d'Administració electrònica d'UACloud. que haurà de contenir la informació següent:

·         Programa d'activitats de la Setmana Internacional Erasmus+ i dates de realització.

·         Mesures de difusió (que han d'incloure el logotip de la Universitat d'Alacant amb la descripció del Vicerectorat de Relacions Internacionals i Cooperació per al Desenvolupament més el logotip de cofinançament por part del Programa Erasmus+ (disponible en aquesta URL: [http://sepie.es/img/logos/co-funded\_es/es\_h\_cofinanciado\_union\_europea.png](http://sepie.es/img/logos/co-funded_es/ES_H_Cofinanciado_Union_Europea.png))).

·         Mecanismes per a involucrar el professorat del centre i el d'institucions estrangeres sòcies, igual que l'alumnat d'aquest centre.

·         Pressupost (les despeses han de ser finançables per la UA).

La presentació de la sol·licitud implica l'acceptació de les bases d'aquesta convocatòria.

Només s'admetrà una sol·licitud per centre.

4.2.3.  Per a les mobilitats de dobles graus internacionals per part dels centres

Caldrà presentar una memòria a través d'Administració electrònica d'UACloud que haurà de contenir la informació següent:

·         Convocatòria del centre i resolució amb llistat de l'alumnat seleccionat.

La presentació de la sol·licitud implica l'acceptació de les bases d'aquesta convocatòria.

Només s'admetrà una sol·licitud per centre.

5.    Criteris d'adjudicació

5.1. Per a la participació en congressos internacionals fora del territori nacional

L'assignació d'ajudes es farà seguint l'ordre de major a menor puntuació obtinguda per cada sol·licitant en aplicació del barem de la convocatòria.

L'assignació de l'ajuda se realitzarà seguint aquests criteris:

|  |  |
| --- | --- |
| CRITERIS ADJUDICACIÓ | PONDERACIÓ |
| A.    Suport a la mobilitat d'estudiants: | |
| Docents que formen part del PAT-Mobilitat. | 5 punts |
| B.    Participació en cursos anteriors. Nombre de participacions realitzades els 3 últims anys | |
| Cap | 10 punts |
| Haver rebut l'última ajuda en la convocatòria 2020 | 5 punts |
| Haver rebut l'última ajuda en la convocatòria 2021 | 3 punts |
| Haver rebut l'última ajuda en la convocatòria 2022 | 0 punts |
| C.    Impartir docència en anglès durant els cursos 2021-22 o 2022-23 en assignatures oficials exceptuant les titulacions de llengües estrangeres i traducció | |
| Docència en anglès | 5 punts |
| D.    Naturalesa de la participació en el congrés | |
| Per participar en comitè d'organització o bé en comitè cientificotècnic, a més de presentar comunicació oral o participació en taula redona | 5 punts |

Els punts del barem s'assignaran segons la informació disponible en la Unitat de Mobilitat PDI/ PAS (en relació amb els punts A i B, coordinació acadèmica i participacions anteriors, respectivament), i la facilitada pels centres o departaments corresponents (en relació amb el punt C, docència impartida en anglès).

En cas que hi haja empat en la puntuació total, caldrà atenir-se a la puntuació més alta obtinguda en els apartats que s'indiquen a continuació: 1r) menor nombre de participacions; 2n) impartir docència en anglès; 3r) major antiguitat com a PDI en la UA. Si així i tot persisteix l'empat, es resoldrà a favor del sexe menys representat en la resolució final. En cas que continue havent-hi empat, es resoldrà per sorteig.

5.2.  Per a l'organització de setmanes internacionals Erasmus+ per part dels centres.

Seran acceptades i susceptibles de rebre una ajuda totes les sol·licituds dels centres que hagen presentat la memòria completa (pla de treball, dates, mesures de difusió, maneres d'involucrar personal intern, extern i alumnat, així com el pressupost de la Setmana Internacional).

5.3. Per a les mobilitats de dobles graus internacionals per part dels centres.

Seran acceptades i susceptibles de rebre una ajuda totes les sol·licituds dels centres que hagen presentat la memòria completa.

6.    Exclusions de sol·licituds

Seran excloses d'aquesta convocatòria les sol·licituds següents:

a)    Les que incloguen activitats que no complisquen el que s'estableix en l'objecte de la convocatòria (punt 1).

b)    Les realitzades pels qui no complisquen amb els requisits establits en els punts 2.1, 2.2 i 2.3 d'aquesta convocatòria.

c)    Les presentades fora del termini establit.

d)    Les que no aporten la documentació exigida.

e)    Les que hagen sigut beneficiàries d'altres ajudes destinades a les mateixes finalitats.

f)     Les dels qui ja hagen rebut una ajuda en aquesta convocatòria.

7.    Òrgan gestor i comissió de valoració

7.1. Òrgan gestor

L'òrgan gestor de la convocatòria, el Servei de Relacions Internacionals, s'encarrega d'ordenar i instruir el procediment, i acordarà totes les actuacions necessàries per a la determinació, coneixement i comprovació de les dades en virtut de les quals s'ha de dictar resolució.

La unitat administrativa de referència és la Unitat de Mobilitat de PDI/PAS del servei esmentat; contacte: rnxueulfsvffv@ry.sd.

Quan la sol·licitud no reunisca els requisits o no s'acompanye de la documentació que siga exigible es notificarà a la persona sol·licitant la causa que impedeix la continuació del procediment, i se la requerirà perquè de conformitat amb la legislació de procediment administratiu comú esmene la falta o adjunte els documents preceptius amb indicació que si no ho fa així es considerarà que desisteix de la seua petició, amb resolució prèvia que haurà de ser dictada en els termes previstos legalment.

7.2. Comissió d'avaluació

La comissió encarregada de la valoració de les sol·licituds, la comissió d'avaluació, examinarà i avaluarà les sol·licituds presentades, i emetrà la consegüent proposta de concessió i denegació de les ajudes. Podrà requerir de les persones sol·licitants totes les dades i acreditacions que considere necessàries per a valorar-les.

La comissió tindrà la composició següent:

Presidència:

-       Rectora de la Universitat d'Alacant, que podrà delegar en la vicerectora amb competències en Relacions Internacionals.

Secretaria:

-       Gestor en cap de Mobilitat de PDI i del PAS.

Vocals:

-       Vicerector amb competències en Investigació o persona en qui delegue.

-       Vicerectora amb competències en Estudis i Formació o persona en qui delegue.

-       Director del Secretariat de Mobilitat.

-       Directora del Servei de Relacions Internacionals.

-       Subdirectora de Gestió de Projectes de Mobilitat.

En els casos en què s'estime convenient, la comissió avaluadora podrà sol·licitar la presentació de la informació complementària que considere oportuna o delegar en una o en diverses persones les accions necessàries a l'efecte del seguiment de les ajudes concedides.

8.    Resolució, notificació i publicació dels resultats

Atenent el principi de transparència que recull la Llei 40/2015, d'1 d'octubre, de règim jurídic del sector públic, i el que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en l'adreça web:

<https://sri.ua.es/es/movilidad/ppi/programa-propio-para-el-fomento-de-las-relaciones-internacionales.html>, la qual substitueix la notificació a les persones interessades i produeix els mateixos efectes. En aquesta mateixa adreça es troba la resta d'informació general relativa a la convocatòria i l'accés a tota la normativa i legislació que s'hi esmenta.

En expirar el termini de presentació de sol·licituds, la Unitat de Mobilitat PAS/PDI publicarà la relació provisional d'aspirants que han obtingut l'ajuda i, si escau, les sol·licituds excloses provisionalment i els motius d'exclusió.

A partir de l'endemà de la seua publicació, les persones interessades tindran un termini de 10 dies hàbils per a presentar davant l'òrgan gestor les al·legacions que consideren pertinents.

Les persones sol·licitants que no presenten esmenes en el termini esmentat perdran el dret a la seua petició.

Una vegada transcorregut aquest termini i una revisades les al·legacions, la Unitat de Mobilitat PDI/PAS publicarà la relació definitiva de sol·licitants que han obtingut l'ajuda i, si escau, les sol·licituds excloses de manera definitiva.

En concloure el termini màxim per a emetre una resolució sense que s'haja produït resolució expressa, les persones interessades entendran desestimades les seues sol·licituds per silenci administratiu.

9.    Marc legal i pressupostari

L'ajuda s'ajustarà als principis de la Llei 38/2003 i del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, Llei 1/2015, de 6 de febrer, d'hisenda pública, del sector públic instrumental i de subvencions, normativa interna de la Universitat d'Alacant i aquesta convocatòria.

La dotació de les ajudes d'un màxim de seixanta mil euros (60.000 €) per a l'activitat tipus A, de deu mil euros (10.000 €) per a l'activitat tipus B, i de cinquanta-cinc mil euros (55.000 €) per a l'activitat tipus C serà sufragada amb càrrec a la clau orgànica 68.47.4H.44.64 per a les activitats tipus A i B i clau orgànica 54.38.1C.56.06 per a l'activitat tipus C del pressupost  del Servei de Relacions Internacionals del Vicerectorat de Relacions Internacionals i Cooperació per al Desenvolupament de la UA. Aquesta dotació es podrà incrementar si concorre alguna de les circumstàncies previstes en l'art. 58.2 a) del Reial decret 887/2006, de 21 de juliol, pel qual s'aprova el Reglament de la Llei 38/2003 de 17 de novembre, general de subvencions. L'execució d'aquesta dotació està supeditada a la disponibilitat de liquiditat de la UA. S'hi aplicaran les retencions de rendes que, si escau, establisca la legislació vigent.

Els romanents generats pels fons no utilitzats en alguna de les ajudes d'aquesta convocatòria podran finançar indistintament les activitats de qualsevol dels apartats A, B o C, una vegada realitzats els traspassos necessaris entre les aplicacions pressupostàries.

El romanent no aplicat serà objecte de reintegrament al vicerectorat que concedeix l'ajuda després de presentar la memòria econòmica justificativa en finalitzar l'activitat. Els diners romanents en la clau pressupostària del centre en la qual es va lliurar el pagament haurà de revertir a la mateixa aplicació d'origen del centre de despesa 5160.

La dotació disponible, en funció del nombre de sol·licituds seleccionades, es repartirà segons el barem.

La comissió fixarà, en funció del nombre de sol·licituds, un percentatge d'ajudes destinades a la participació en congressos del personal investigador en formació, que no serà superior al 25 % del total.

Es percebrà, exclusivament, la part justificada de la quantitat assignada.

Les ajudes es faran efectives a les persones o als centres beneficiaris posteriorment a la realització de l'activitat.

La participació en aquesta convocatòria implica l'acceptació de les bases, raó per la qual les persones i els centres beneficiaris de les ajudes estaran obligats al seu estricte compliment. En cas contrari, s'exigirà la devolució total o parcial de l'ajuda.

10. Obligació i justificació del beneficiari

10.1.            Les obligacions dels beneficiaris d'aquesta convocatòria són:

10.1.1. Per a la participació en congressos internacionals fora del territori nacional.

·         Les persones beneficiàries hauran d'incloure el logotip de la Universitat d'Alacant en la presentació.

·         Qualsevol modificació sobre les dates previstes haurà de comunicar-se, amb caràcter urgent, enviant un correu electrònic a l'adreça uirwagrnmcbrf@wu.ru, en que s'indique la nova data de realització de l'activitat.

·         Presentar, en la Unitat de Mobilitat PDI/PAS, en el termini màxim de 20 dies després de la finalització de l'activitat, la documentació justificativa d'haver realitzat l'activitat tal com s'indica en els apartats següents. A més, per a la participació en congressos s'ha de presentar a través d'Administració electrònica còpia del certificat de participació.

10.1.2. Per a l'organització per part de les facultats i Escola Politècnica Superior de setmanes internacionals Erasmus+.

·         Per a aquesta activitat de projecció internacional de la UA, els centres han d'incloure el logotip de la Universitat d'Alacant amb la descripció del Vicerectorat de Relacions Internacionals i Cooperació per al Desenvolupament més el logotip de ser finançat pel Programa Erasmus+ (disponible en aquesta URL: [http://sepie.es/img/logos/co-funded\_es/es\_h\_cofinanciado\_union\_europea.png](http://sepie.es/img/logos/co-funded_es/ES_H_Cofinanciado_Union_Europea.png)), en qualsevol mitjà de difusió de la Setmana Internacional.

·         Els centres hauran de justificar el compliment de la finalitat per a la qual es va concedir l'ajuda i de l'aplicació dels fons percebuts fins al 31 de desembre de 2023.

10.1.3. Per a l'activitat relacionada amb els dobles graus internacionals.

·         Per a aquesta activitat, els centres han d'incloure en les seus convocatòries corresponents la menció del finançament del Vicerectorat de Relacions Internacionals i Cooperació per al Desenvolupament o del cofinançament, si escau.

·         Els centres hauran de justificar el compliment de la finalitat per a la qual es va concedir l'ajuda i de l'aplicació dels fons percebuts fins al 31 de desembre de 2024.

10.2.            El mitjà de justificació del compliment de les obligacions es realitzarà de la manera següent:

10.2.1.               Per a la participació en congressos internacionals fora del territori nacional:

·         La persona beneficiària indicarà el departament/institut d'investigació que tramitarà la comissió de servei corresponent.

·         La Unitat de Mobilitat PDI/PAS realitzarà el traspàs a les aplicacions corresponents al capítol 2 des d'on s'haja liquidat l'expedient corresponent.

·         Es tramitarà el traspàs després de rebre còpia de la liquidació de la comissió de servei i de la documentació justificativa.

10.2.2.               Per a l'organització de setmanes internacionals Erasmus+ per part dels centres:

El pagament de l'ajuda es realitzarà mitjançant un traspàs des de la Unitat de Mobilitat PDI/PAS a alguna de les aplicacions del capítol 2 del centre.

10.2.3.               Per a les mobilitats de dobles graus internacionals per part dels centres:

El pagament de l'ajuda es realitzarà mitjançant un traspàs des de la Unitat de Convocatòries i Gestió Econòmica a alguna de les aplicacions del capítol 4 del centre.

10.3.            El compte justificatiu del compliment de les obligacions contindrà la informació següent:

10.3.1.               Per a la participació en congressos internacionals fora del territori nacional:

El departament ha de presentar còpia de la comissió de servei.

10.3.2.               Per a l'organització de setmanes internacionals Erasmus+ per part dels centres:

El centre ha de presentar còpia dels justificants de despesa abonats (i que formen part del pressupost presentat en la memòria de sol·licitud).

10.3.3.               Per a les mobilitats de dobles graus internacionals per part dels centres:

El centre ha de presentar còpia dels justificants de despesa abonats.

11. Assegurança mèdica

Atenent la importància de disposar de cobertura mèdica en viatge, la Universitat d'Alacant ha contractat una pòlissa col·lectiva d'assistència en viatge durant l'estada a l'estranger, que inclou, entre altres, assistència sanitària, assegurança d'accidents, responsabilitat civil, repatriació i transport de ferits o malalts.

La pòlissa col·lectiva d'assistència en viatge contractada per la UA cobrirà les possibles incidències patides per les persones beneficiàries. L'import de la pòlissa assenyalada serà abonat per la UA i el certificat amb la cobertura individual s'enviarà a l'adreça electrònica de la UA de la persona participant.

La cobertura no superarà els 10 dies de duració.

12. Protecció de dades de caràcter personal

D'acord amb el que disposa la legislació vigent en matèria de protecció de dades, us comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la vostra sol·licitud per a participar-hi.

En el marc dels tractaments esmentats, les dades seran cedides a:

- La universitat de destinació amb l'objectiu de gestionar el programa de mobilitat.

- L'asseguradora d'accidents de viatge, per a la prestació del servei d'assegurances de viatge associat al programa de mobilitat internacional.

- Ambaixades, consolats d'Espanya a l'estranger.

Us informem que podeu exercir els vostres drets en relació amb el tractament de les vostres dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/es/index.html>.

La informació addicional i detallada sobre Protecció de dades, els vostres drets i la Política de privacitat de la Universitat d'Alacant, la podeu consultar en l'enllaç següent: <https://seuelectronica.ua.es/es/privacidad.html>

13. Situacions derivades de crisis globals

Tenint en compte que la participació en diferents països es pot veure afectada per crisis globals sobrevingudes que produïsquen inestabilitat que impedisquen la mobilitat (pandèmies, conflictes bèl·lics, etc.), en aquests casos, es recomana no incórrer en despeses fins que la possibilitat de viatjar a la destinació estiga confirmada. Per tant, és aconsellable no reservar viatges i allotjament fins al mateix moment de realitzar la mobilitat.

14. Recursos

Contra aquesta convocatòria, les seues bases i tots els actes administratius que se'n deriven, que esgoten la via administrativa, es pot interposar recurs contenciós administratiu davant del jutjat contenciós administratiu d'Alacant que resulte competent, en el termini de dos mesos comptadors a partir de l'endemà de publicar-se, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques; l'article 6.4 de la Llei orgànica 6/2001, de 21 de desembre, d'Universitats, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament la persona interessada podrà interposar recurs de reposició en el termini d'un mes comptador a partir de l'endemà de publicar-se, davant la rectora, de conformitat amb el que disposen els articles 123 i 124 de la Llei 39/2015. Tot això sens perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 12 de gener de 2023

La rectora

P.D. de signatura, Vicerectora de Relacions Internacionals i Cooperació per al Desenvolupament

(Resolució de 22 de desembre de 2020)

Rosa María Martínez Espinosa





[Carretera Sant Vicent del Raspeig s/n  
03512 Sant Vicent del Raspeig - Alacant  
 Tel. 13 406 5320 - Fax 03 480 4155](https://www.google.es/maps/@70.198270,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12521&trk=tyah&trkInfo=tarId%7P5895366569277%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)